પ્રણામ ! હું તમારો પ્રજાજન અને હિતેચ્છુ છુ. હુ તમને ધર્મ અને આચરણ બાબતે કશુ કહેવા માંગુ છુ. અમે સહુ તમારી લંકાપતિ સાથેની લડાઈથી પરિચિત છીએ. તમે ખરે જ એ લડાઈ જીતીને તમારા કૂળનું ગૌરવ ઉજાળ્યુ છે. પરંતુ રાણીજીની વૃત્તિ પરિક્ષા વગર તેમને સ્વિકારીને તમે તમારો ધર્મ ભુલ્યા છો. એક યશસ્વિ પુરુષે હંમેશા પવિત્ર, સાત્વિક અને શુભને ગ્રહણ કરવા જોઈએ. રાણીજી ઘણો સમય લંકામાં રહ્યા છે. તેમણે જાણતા-અજાણતા કોઈ તામસિક, અપવિત્ર વૃત્તિ ગ્રહણ કરી પણ હોય. આપણા શાસ્ત્રો મુજબ કોઈ વસ્તુ કે વ્યક્તિને સ્વિકારતા પહેલા તેમની તામસિક અને અપવિત્ર વૃત્તિને દુર કરવી જોઈએ. એ વ્યક્તિએ એકાંતમાં રહી પોતાના ગુણ-દોષ જોઈને પવિત્ર બનવુ જોઈએ.